กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมคุมประพฤติพ.ศ. ๒๕๕๘[๑] อาศัยอำนาจตามความในมาตรา๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ลักษณะ ชนิดและประเภทของเครื่องแบบพิเศษสำหรับข้าราชการกรมคุมประพฤติกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการกรมคุมประพฤติซึ่งได้รับแต่งตั้งเป็นพนักงานคุมประพฤติตามกฎหมายว่าด้วยวิธีดำเนินการคุมความประพฤติตามประมวลกฎหมายอาญาหรือได้รับแต่งตั้งเป็นพนักงานเจ้าหน้าที่ตามกฎหมายว่าด้วยการฟื้นฟูสมรรถภาพผู้ติดยาเสพติดแต่งเครื่องแบบพิเศษตามกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมคุมประพฤติชาย หมวด ๑ชนิดของเครื่องแบบ ข้อ๒ เครื่องแบบพิเศษข้าราชการกรมคุมประพฤติชายมี ๓ ชนิด คือ(๑)เครื่องแบบปฏิบัติงานปกติ ประกอบด้วย(ก)หมวกทรงหม้อตาลสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีน้ำเงินแกมดำ(ค)กางเกงขายาวสีน้ำเงินแกมดำ(ง)เข็มขัดด้ายถักสีดำ(จ)รองเท้าหุ้มส้นหรือหุ้มข้อหนังสีดำ(๒)เครื่องแบบปฏิบัติงานลำลอง ประกอบด้วย(ก)หมวกทรงหม้อตาลสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีขาว(ค)กางเกงขายาวสีน้ำเงินแกมดำ(ง)เข็มขัดด้ายถักสีดำ(จ)รองเท้าหุ้มส้นหรือหุ้มข้อหนังสีดำ(๓)เครื่องแบบปฏิบัติงานสนาม ประกอบด้วย(ก)หมวกทรงอ่อนไม่มีกะบัง (หมวกเบเร่ต์) สีดำ(ข)เสื้อตรวจการณ์สีน้ำเงินแกมดำหรือลายพรางสีดำ(ค)กางเกงขายาวกระเป๋าย่ามสีน้ำเงินแกมดำหรือลายพรางสีดำ(ง)เข็มขัดด้ายถักสีดำ(จ)รองเท้าหุ้มข้อหนังสีดำ หรือรองเท้าสูงครึ่งน่องหนังหรือผ้าใบสีดำหมวด ๒ส่วนของเครื่องแบบ ข้อ๓ หมวก มี ๓ แบบ คือ(๑)หมวกทรงหม้อตาลสีน้ำเงินแกมดำ มีเครื่องประกอบ ดังต่อไปนี้(ก)กะบัง ทำด้วยหนังหรือวัตถุเทียมหนังสีดำที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๑ ช่อ โดยปักหรือทำมาบรรจบกันที่ตรงกลางของกะบัง(ข)สายรัดคาง กว้าง ๑.๒ เซนติเมตร ทำด้วยหนังหรือวัตถุเทียมหนังสีดำ(ค)ผ้าพันหมวก ทำด้วยสักหลาดสีน้ำเงินแกมดำ กว้าง ๔ เซนติเมตรกึ่งกลางของผ้าพันหมวกคาดด้วยแถบดิ้นทองหรือวัตถุเทียมดิ้นทอง ขนาดกว้าง ๑เซนติเมตร(ง)ตราหน้าหมวก เป็นตรากรมคุมประพฤติ เบื้องล่างโอบด้วยช่อชัยพฤกษ์ปักด้วยดิ้นทองหรือวัตถุเทียมดิ้นทองบนสักหลาดสีดำ เดินเส้นขอบมีลักษณะคล้ายรูปโล่ขนาดกว้าง ๗ เซนติเมตร สูง ๖ เซนติเมตร(๒)หมวกแก๊ปทรงอ่อนมีกะบังสีน้ำเงินแกมดำ ทำด้วยผ้าเสิร์จ ด้านหน้ามีกะบังสีเดียวกับหมวกบุรองในเสริมให้แข็งมนรอบจากแนวขอบหมวก ด้านหลังทำด้วยไนลอนทอแบบสานเป็นรูเล็ก ๆ มีคิ้วขอบรัดทำด้วยพลาสติก ขนาดกว้าง ๑.๕ เซนติเมตร สำหรับเลื่อนขยายได้ส่วนกว้างที่สุดวัดจากกึ่งกลางหน้าหมวก ๘ เซนติเมตร เย็บติดด้วยด้ายสีเดียวกันเป็นวงตามแนวโค้ง ๖ วง ห่างกันพองามตราหน้าหมวกเป็นเครื่องหมายราชการกรมคุมประพฤติปักด้วยไหมหรือด้ายสีเหลือง ขนาดกว้าง ๖.๕ เซนติเมตร สูง ๖.๕ เซนติเมตร(๓)หมวกทรงอ่อนไม่มีกะบัง (หมวกเบเร่ต์) สีดำ ทำด้วยสักหลาดตราหน้าหมวกเป็นเครื่องหมายราชการกรมคุมประพฤติ ปักด้วยไหมหรือด้ายสีเทา ขนาดกว้าง๕.๕ เซนติเมตร สูง ๕.๕ เซนติเมตร ให้ติดตราหน้าหมวกด้านหน้าซ้ายห่างจากกึ่งกลางด้านหน้าหมวก๔ เซนติเมตรการสวมหมวกให้สวมในโอกาสอันควรข้อ๔ เสื้อ มี ๓ แบบ คือ(๑)เสื้อคอพับสีน้ำเงินแกมดำ แขนยาวรัดข้อมือ มีดุมที่ข้อมือข้างละ ๑ ดุม หรือแขนสั้นเหนือศอกเล็กน้อยที่อกเสื้อทั้งสองข้างมีกระเป๋าปะข้างละ ๑ กระเป๋ามุมกระเป๋าเป็นรูปตัดพองามมีใบปกกระเป๋าเป็นรูปสี่เหลี่ยมผืนผ้า ตัดมุมพองามที่ปากกระเป๋าทั้งสองข้างติดดุมข้างละ ๑ ดุม สำหรับขัดใบปกกระเป๋าตัวเสื้อผ่าอกตลอดแนว มีสาบกว้าง ๓.๕ เซนติเมตร ติดดุมตามแนวอกเสื้อ ๕ ดุมระยะห่างเท่า ๆ กันพอสมควร ดุมทั้งหมดเป็นรูปกลมแบน ทำด้วยวัตถุสีเดียวกับเสื้อที่ปกคอเสื้อ ด้านหน้าทั้งสองข้างติดเครื่องหมายแสดงสังกัดกระทรวงยุติธรรมทำด้วยโลหะสีทอง ไม่มีขอบ สูง ๒ เซนติเมตร ที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าเมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง(๒)เสื้อคอพับสีขาว แขนยาวหรือแขนสั้น มีลักษณะเช่นเดียวกับ (๑)(๓)เสื้อตรวจการณ์สีน้ำเงินแกมดำหรือลายพรางสีดำ ทำด้วยผ้าเสิร์จ แขนยาวปล่อยชายที่ปกคอเสื้อและอกเสื้อทั้งสองข้างเย็บแถบผ้ากาวสักหลาดสำหรับติดแผ่นผ้าสีดำด้านล่างลงมามีกระเป๋าเสื้อเป็นกระเป๋าย่ามมีปกรูปสี่เหลี่ยมผืนผ้า ๔ กระเป๋าที่ปากกระเป๋าติดดุมกระเป๋าละ ๑ ดุม สำหรับขัดใบปกกระเป๋าที่อกด้านซ้ายเหนือกระเป๋าเสื้อติดแผ่นผ้าปักอักษร กรมคุมประพฤติ ด้วยไหมหรือด้ายสีเทาที่ปกคอเสื้อด้านซ้ายติดแผ่นผ้าปักเครื่องหมายตำแหน่งตามข้อ ๑๖และปกคอเสื้อด้านขวาติดแผ่นผ้าปักตรากรมคุมประพฤติด้วยไหมหรือด้ายสีเทาข้อ๕ กางเกง มี ๒ แบบ คือ(๑)กางเกงขายาวสีน้ำเงินแกมดำ ทรงกระบอก ไม่พับปลายขา ปลายขายาวปิดตาตุ่ม กว้างไม่น้อยกว่า๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้าง ๑.๕ เซนติเมตรสูง ๓.๕ เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑กระเป๋า ด้านหลังมีกระเป๋าเจาะไม่มีใบปกกระเป๋า ๒ ข้าง ข้างละ ๑ กระเป๋าและจะมีดุมขัดปากกระเป๋าด้วยหรือไม่ก็ได้(๒)กางเกงขายาวกระเป๋าย่ามสีน้ำเงินแกมดำหรือลายพรางสีดำ มีลักษณะเช่นเดียวกับ (๑) เว้นแต่กระเป๋าหลังมีใบปกกระเป๋ารูปสี่เหลี่ยมผืนผ้ามีดุมขัดปากกระเป๋าสีน้ำเงินแกมดำ มีกระเป๋าย่ามด้านข้างขาซ้ายและขาขวาเหนือเข่าข้างละ๑ กระเป๋า มีใบปกกระเป๋ารูปสี่เหลี่ยมผืนผ้า มีดุมขัดปากกระเป๋าสีน้ำเงินแกมดำข้อ๖ เข็มขัด มี ๒ แบบ คือ(๑)เข็มขัดด้ายถักสีดำ กว้าง ๓ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว๕.๕ เซนติเมตร มีตราครุฑพ่าห์ดุนนูน อยู่กึ่งกลางหัวเข็มขัดไม่มีเข็มสำหรับสอดรูปลายสายเข็มขัดตัดตรงและหุ้มด้วยโลหะสีทองกว้าง ๑ เซนติเมตร(๒)เข็มขัดด้ายถักสีดำ มีลักษณะเช่นเดียวกับ (๑)เว้นแต่หัวเข็มขัดและโลหะหุ้มปลายสายเข็มขัดทำด้วยโลหะสีเงินข้อ๗ รองเท้า มี ๓ แบบ คือ(๑)รองเท้าหุ้มส้นหนังสีดำ ชนิดผูกเชือก(๒)รองเท้าหุ้มข้อหนังสีดำ(๓)รองเท้าสูงครึ่งน่องหนังหรือผ้าใบสีดำรองเท้าทุกแบบต้องมีส้นไม่มีลวดลาย รองเท้าตาม (๒) และ (๓) จะมีเชือกผูกหรือไม่ก็ได้ เวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการกรมคุมประพฤติหญิง หมวด ๑ชนิดของเครื่องแบบ ข้อ๘ เครื่องแบบพิเศษข้าราชการกรมคุมประพฤติหญิงมี ๓ ชนิด คือ(๑)เครื่องแบบปฏิบัติงานปกติ ประกอบด้วย(ก)หมวกพับปีก ตัวหมวกสีขาว ปีกหมวกสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอพับสีน้ำเงินแกมดำ(ค)กระโปรงสีน้ำเงินแกมดำ(ง)เข็มขัดด้ายถักสีดำ(จ)รองเท้าหุ้มส้นหนังสีดำ(๒)เครื่องแบบปฏิบัติงานลำลอง มี ๒ แบบ คือแบบที่หนึ่งประกอบด้วย(ก)หมวกพับปีก ตัวหมวกสีขาว ปีกหมวกสีน้ำเงินแกมดำ(ข)เสื้อคอพับสีขาว(ค)กระโปรงสีน้ำเงินแกมดำ(ง)เข็มขัดด้ายถักสีดำ(จ)รองเท้าหุ้มส้นหนังสีดำแบบที่สองประกอบด้วย(ก)หมวกพับปีก ตัวหมวกสีขาวปีกหมวกสีน้ำเงินแกมดำหรือหมวกแก๊ปทรงอ่อนมีกะบังสีน้ำเงินแกมดำ(ข)เสื้อคอแบะปล่อยเอวสีขาวหรือสีน้ำเงินแกมดำ(ค)กระโปรงหรือกางเกงขายาวสีน้ำเงินแกมดำ(ง)เข็มขัดด้ายถักสีดำ(จ)รองเท้าหุ้มส้นหนังสีดำ(๓)เครื่องแบบปฏิบัติงานสนาม มีลักษณะเช่นเดียวกับข้อ ๒ (๓)เว้นแต่รองเท้าหุ้มข้อเป็นรองเท้าหุ้มข้อหนังหรือผ้าใบสีดำหมวด ๒ส่วนของเครื่องแบบ ข้อ๙ หมวก มี ๓ แบบ คือ(๑)หมวกพับปีก ตัวหมวกสีขาว ทำด้วยผ้าเสิร์จ ปีกหมวกสีน้ำเงินแกมดำพับปีกด้านข้างทั้งสองด้าน ผ้าพันหมวกสีน้ำเงินแกมดำกึ่งกลางของผ้าพันหมวกมีช่อชัยพฤกษ์ ปักด้วยดิ้นทองหรือวัตถุเทียมดิ้นทองล้อมด้วยแถบดิ้นทองหรือวัตถุเทียมดิ้นทอง ขนาดกว้าง ๑.๕ เซนติเมตร จำนวน ๑ แถบตรงกลางหน้าหมวกติดตราหน้าหมวกมีลักษณะเช่นเดียวกับข้อ ๓ (๑) (ง) ขนาดกว้าง ๕.๕เซนติเมตร สูง ๕ เซนติเมตร(๒)หมวกแก๊ปทรงอ่อนมีกะบังสีน้ำเงินแกมดำ มีลักษณะเช่นเดียวกับข้อ ๓ (๒)(๓)หมวกทรงอ่อนไม่มีกะบัง (หมวกเบเร่ต์) สีดำ มีลักษณะเช่นเดียวกับข้อ ๓ (๓)การสวมหมวกให้สวมในโอกาสอันควรข้อ๑๐ เสื้อ มี ๔ แบบ คือ(๑)เสื้อคอพับสีน้ำเงินแกมดำ มีลักษณะเช่นเดียวกับข้อ ๔ (๑)(๒)เสื้อคอพับสีขาว มีลักษณะเช่นเดียวกับข้อ ๔ (๒)(๓)เสื้อคอแบะปล่อยเอวสีขาวหรือสีน้ำเงินแกมดำ แขนสั้นเหนือศอกเล็กน้อยตัวเสื้อผ่าอกตลอดแนว ไม่มีสาบ ติดดุมตามแนวอกเสื้อ ๕ ดุม ระยะห่างเท่า ๆกันพอสมควร ดุมทั้งหมดทำด้วยโลหะสีทองเป็นตราครุฑพ่าห์ดุนนูน มีกระเป๋าล่างข้างละ๑ กระเป๋า เป็นกระเป๋าเจาะ มีใบปกกระเป๋าเป็นรูปสี่เหลี่ยมผืนผ้า ตัดมุมพองามที่ปกคอเสื้อด้านหน้าทั้งสองข้างติดเครื่องหมายแสดงสังกัดกระทรวงยุติธรรมทำด้วยโลหะสีทอง ไม่มีขอบ สูง ๒ เซนติเมตรที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าเมื่อสวมเสื้อนี้ให้ปล่อยชายเสื้อไว้นอกกางเกงหรือกระโปรง(๔) เสื้อตรวจการณ์สีน้ำเงินแกมดำหรือลายพรางสีดำมีลักษณะเช่นเดียวกับข้อ ๔ (๓)ข้อ๑๑ กางเกงและกระโปรง(๑)กางเกง มี ๒ แบบ มีลักษณะเช่นเดียวกับข้อ ๕(๒)กระโปรงปลายสอบสีน้ำเงินแกมดำ ยาวปิดเข่าพอสมควรข้อ๑๒ เข็มขัด มี ๒ แบบมีลักษณะเช่นเดียวกับข้อ ๖ข้อ๑๓ รองเท้า มี ๓ แบบ คือ(๑)รองเท้าหุ้มส้นหนังสีดำ ชนิดไม่ผูกเชือก ส้นสูงไม่เกิน ๕ เซนติเมตร(๒)รองเท้าหุ้มข้อหนังหรือผ้าใบสีดำ(๓)รองเท้าสูงครึ่งน่องหนังหรือผ้าใบสีดำรองเท้าทุกแบบต้องไม่มีลวดลายรองเท้าตาม (๒) และ (๓) จะมีเชือกผูกหรือไม่ก็ได้ เวลาสวมรองเท้ากับกางเกงให้สวมถุงเท้าสีดำภาค ๓อินทรธนูและเครื่องหมาย ข้อ๑๔ อินทรธนู มีลักษณะแข็งทำด้วยไหมหรือวัตถุเทียมไหมสีทอง หรือสักหลาดสีน้ำเงินแกมดำเป็นแผ่นสี่เหลี่ยมผืนผ้าปลายตัดเป็นมุมแหลม สำหรับข้าราชการชาย กว้าง ๕ เซนติเมตรยาว ๑๓ เซนติเมตร สำหรับข้าราชการหญิง กว้าง ๔.๕ เซนติเมตร ยาว ๑๑ เซนติเมตรที่ตอนปลายติดดุมโลหะสีทองขนาดเล็กมีลักษณะกลมนูนเล็กน้อย มีเส้นเป็นขอบโดยรอบภายในเส้นขอบมีตราครุฑพ่าห์ ดุนนูน เส้นผ่าศูนย์กลาง ๑.๘ เซนติเมตร จำนวน ๑ ดุมมีเครื่องหมายตำแหน่งติดบนอินทรธนู ดังต่อไปนี้(๑)ตำแหน่งประเภทวิชาการ ระดับทรงคุณวุฒิ และตำแหน่งประเภทบริหาร ระดับสูงใช้อินทรธนูทำด้วยไหมหรือวัตถุเทียมไหมสีทองบนแผ่นอินทรธนูประดับรูปดอกชวนชมขนาดเส้นผ่าศูนย์กลาง ๑ เซนติเมตรปักด้วยดิ้นทองหรือวัตถุเทียมดิ้นทองหรือทำด้วยโลหะสีทองจำนวน ๔ ดอกเรียงเป็นรูปสี่เหลี่ยมขนมเปียกปูนห่างกันพองาม ให้มุมแหลมวางตามยาวของอินทรธนูเบื้องล่างโอบด้วยช่อชัยพฤกษ์ปักด้วยดิ้นทองหรือวัตถุเทียมดิ้นทองหรือทำด้วยโลหะสีทองห่างจากขอบอินทรธนูทางด้านไหล่ ๐.๘ เซนติเมตรและด้านบนดอกชวนชมประดับตรากรมคุมประพฤติปักด้วยดิ้นทองหรือวัตถุเทียมดิ้นทองหรือทำด้วยโลหะสีทองกว้าง ๒ เซนติเมตร ยาว ๒.๕ เซนติเมตร(๒)ตำแหน่งประเภททั่วไป ระดับทักษะพิเศษ ตำแหน่งประเภทวิชาการระดับเชี่ยวชาญตำแหน่งประเภทอำนวยการ ระดับสูง และตำแหน่งประเภทบริหาร ระดับต้นใช้อินทรธนูทำด้วยไหมหรือวัตถุเทียมไหมสีทอง บนแผ่นอินทรธนูประดับรูปดอกชวนชมขนาดเส้นผ่าศูนย์กลาง ๑ เซนติเมตร ปักด้วยดิ้นทองหรือวัตถุเทียมดิ้นทองหรือทำด้วยโลหะสีทองจำนวน ๓ ดอก เรียงเป็นรูปสามเหลี่ยมด้านเท่าห่างกันพองามให้มุมแหลมอยู่ทางด้านคอเสื้อเบื้องล่างโอบด้วยช่อชัยพฤกษ์ปักด้วยดิ้นทองหรือวัตถุเทียมดิ้นทองหรือทำด้วยโลหะสีทองห่างจากขอบอินทรธนูทางด้านไหล่ ๐.๘ เซนติเมตร และด้านบนดอกชวนชมประดับตรากรมคุมประพฤติปักด้วยดิ้นทองหรือวัตถุเทียมดิ้นทองหรือทำด้วยโลหะสีทองกว้าง ๒ เซนติเมตร ยาว ๒.๕ เซนติเมตร(๓)ตำแหน่งประเภททั่วไป ระดับอาวุโส ตำแหน่งประเภทวิชาการระดับชำนาญการและระดับชำนาญการพิเศษ และตำแหน่งประเภทอำนวยการ ระดับต้นใช้อินทรธนูทำด้วยไหม หรือวัตถุเทียมไหมสีทอง บนแผ่นอินทรธนูประดับรูปดอกชวนชมขนาดเส้นผ่าศูนย์กลาง ๑ เซนติเมตร ปักด้วยดิ้นทองหรือวัตถุเทียมดิ้นทองหรือทำด้วยโลหะสีทองจำนวน ๒ ดอก เรียงกันไปทางด้านคอเสื้อตามความยาวของอินทรธนู เว้นระยะห่างกันพองามเบื้องล่างโอบด้วยช่อชัยพฤกษ์ปักด้วยดิ้นทองหรือวัตถุเทียมดิ้นทองหรือทำด้วยโลหะสีทองห่างจากขอบอินทรธนูทางด้านไหล่ ๐.๘ เซนติเมตร และด้านบนดอกชวนชมประดับตรากรมคุมประพฤติปักด้วยดิ้นทองหรือวัตถุเทียมดิ้นทองหรือทำด้วยโลหะสีทองกว้าง ๒ เซนติเมตร ยาว ๒.๕ เซนติเมตร(๔)ตำแหน่งประเภททั่วไป ระดับชำนาญงาน และตำแหน่งประเภทวิชาการระดับปฏิบัติการใช้อินทรธนูทำด้วยสักหลาดสีน้ำเงินแกมดำบนแผ่นอินทรธนูมีแถบดิ้นทองหรือวัตถุเทียมดิ้นทอง กว้าง ๑ เซนติเมตร จำนวน ๓แถบเรียงกัน การติดแถบให้ติดตามขวาง แถบแรกห่างจากต้นอินทรธนู ๐.๒ เซนติเมตรแถบต่อไปเว้นระยะห่างกัน ๐.๒ เซนติเมตรด้านบนประดับตรากรมคุมประพฤติทำด้วยโลหะสีทอง กว้าง ๒ เซนติเมตร ยาว ๒.๕ เซนติเมตร(๕)ตำแหน่งประเภททั่วไป ระดับปฏิบัติงานใช้อินทรธนูทำด้วยสักหลาดสีน้ำเงินแกมดำบนแผ่นอินทรธนูมีแถบดิ้นทองหรือวัตถุเทียมดิ้นทองกว้าง ๑ เซนติเมตร จำนวน ๒ แถบเรียงกันการติดแถบให้ติดตามขวางแถบแรกห่างจากต้นอินทรธนู ๐.๒ เซนติเมตร แถบต่อไปเว้นระยะห่างกัน ๐.๒ เซนติเมตรด้านบนประดับตรากรมคุมประพฤติทำด้วยโลหะสีทอง กว้าง ๒ เซนติเมตร ยาว ๒.๕ เซนติเมตรข้อ๑๕ การประดับอินทรธนูและเครื่องหมายตำแหน่งให้ใช้ประดับกับเครื่องแบบพิเศษข้าราชการชายตามข้อ๒ (๑) และ (๒) และเครื่องแบบพิเศษข้าราชการหญิงตามข้อ ๘ (๑) และ (๒)ข้อ๑๖ เครื่องหมายตำแหน่งบนปกคอเสื้อตรวจการณ์สีน้ำเงินแกมดำหรือลายพรางสีดำให้ปักด้วยไหมหรือด้ายสีเทาบนแผ่นผ้าเสิร์จสีดำ ขนาดกว้าง ๓.๕ เซนติเมตร ยาว ๔.๕เซนติเมตร ขอบปักด้วยไหมหรือด้ายสีดำโดยรอบโดยให้อนุโลมเครื่องหมายตำแหน่งบนอินทรธนูตามข้อ ๑๔ (๑) (๒) (๓) (๔) หรือ (๕)ข้าราชการประเภทตำแหน่งและระดับตำแหน่งใดให้ใช้ส่วนประกอบของอินทรธนูตามประเภทตำแหน่งและระดับตำแหน่งนั้นข้อ๑๗ ป้ายชื่อ มี ๒ แบบ คือ(๑)เครื่องแบบพิเศษตามข้อ ๒ (๑) และ (๒) และข้อ ๘ (๑) และ (๒)ให้ใช้ป้ายชื่อพื้นสีดำทำด้วยแผ่นโลหะหรือพลาสติก ขนาดกว้าง ๑.๕ เซนติเมตร ยาว ๗เซนติเมตร แสดงชื่อตัวและชื่อสกุลด้วยสีเงินหรือสีขาวโดยประดับที่อกเสื้อเหนือกระเป๋าบนขวา(๒)เครื่องแบบพิเศษตามข้อ ๒ (๓) และข้อ ๘ (๓) ให้ใช้แผ่นผ้าเสิร์จสีดำ ขนาดกว้าง ๔เซนติเมตร ยาว ๑๒ เซนติเมตร ปักชื่อตัวและชื่อสกุลด้วยไหมหรือด้ายสีเทาขอบปักด้วยไหมหรือด้ายสีดำโดยรอบโดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๑๘ เครื่องแบบพิเศษของข้าราชการกรมคุมประพฤติชนิดใดจะต้องแต่งในโอกาสใดให้เป็นไปตามที่อธิบดีกรมคุมประพฤติกำหนดข้อ๑๙ ข้าราชการกรมคุมประพฤติซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ๒๐ ข้าราชการกรมคุมประพฤติซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ๒๑ ให้กรมคุมประพฤติจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ให้ไว้ ณ วันที่ ๓ธันวาคม พ.ศ. ๒๕๕๘พลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากข้าราชการกรมคุมประพฤติ ซึ่งได้รับแต่งตั้งเป็นพนักงานคุมประพฤติตามกฎหมายว่าด้วยวิธีดำเนินการคุมความประพฤติตามประมวลกฎหมายอาญาหรือได้รับแต่งตั้งเป็นพนักงานเจ้าหน้าที่ตามกฎหมายว่าด้วยการฟื้นฟูสมรรถภาพผู้ติดยาเสพติดมีภารกิจในการติดตามการสอดส่อง การควบคุมตัว การส่งตัวผู้ถูกคุมความประพฤติการตรวจค้นและจับตัวผู้เข้ารับการฟื้นฟูสมรรถภาพผู้ติดยาเสพติดและการสืบเสาะข้อเท็จจริงเกี่ยวกับประวัติภูมิหลังของจำเลยในคดีอาญา รวมทั้งพยานแวดล้อมที่เกี่ยวข้องตามกฎหมายว่าด้วยวิธีดำเนินการคุมความประพฤติตามประมวลกฎหมายอาญากฎหมายว่าด้วยการฟื้นฟูสมรรถภาพผู้ติดยาเสพติด ประมวลกฎหมายอาญาและกฎหมายอื่นที่เกี่ยวข้องซึ่งการดำเนินการดังกล่าวต้องปฏิบัติงานในพื้นที่ที่เสี่ยงอันตรายนอกที่ตั้งที่ทำการสมควรกำหนดให้ข้าราชการกรมคุมประพฤติมีเครื่องแบบพิเศษเพิ่มขึ้นจากเครื่องแบบข้าราชการพลเรือนเพื่อให้เหมาะสมกับภารกิจและพื้นที่ปฏิบัติการดังกล่าว จึงจำเป็นต้องออกกฎสำนักนายกรัฐมนตรีนี้ปริยานุช/จัดทำ๑๔ ธันวาคม๒๕๕๘วิศนี/ตรวจ๑๑ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนที่ ๑๑๙ ก/หน้า ๑/๑๑ ธันวาคม ๒๕๕๘